El procés judicial que Espanya no vol guanyar, ni ho necessita
Avui comença a Madrid, formalment, la part oral del judici contra el Parlament de Catalunya i el govern i contra els dos dirigents socials de l'independentisme, Jordi Cuixart i Jordi Sànchez. El judici comença amb la vista de les qüestions prèvies, la part diguem-ne més burocràtica, i amb l'absència dels presos, que continuen tancats als Lledoners, al Mas d'Enric i al Puig de les Basses. Aquest judici és una autèntica vergonya. S'han inventat els fets, els han manipulats de cap a cap, han falsejat testimonis, han menystingut tot allò que no han volgut veure. La justícia espanyola, fins i tot, s'ha desentès de les demolidores conclusions d'algunes altres justícies europees, especialment l'alemanya. Simplement, han apartat els exiliats pensant-se que així la causa no quedaria contaminada.
Què s'ha menystingut al judici?
tot allò que no han volgut veure